Can! Nasaan ka, anak?
Can, nasaan ka?
Can!
Nasaan ka, anak?
Anak, halika na!
Can!
Anak, lumabas ka na!
Can!
Nasaan ka, anak?
Di mo kailangang matakot sa akin.
Ayoko sa strangers.
E, 'di, magpakilala tayo.
Ako si Bilge. Ikaw?
- Can. - O, 'di ba? Di na tayo strangers.
Nasaktan ka ba?
Nahulog ako sa puno. Sobrang sakit.
Gusto mo ng ice cream?
May sakit ka?
'Yong balbula sa puso ko.
May balbula ang puso? Kakatawa.
Naoperahan ako. Pero 'di naman masakit.
Pinapunta ka ba ni Mama para mapilit ako sa X-ray?
Kaya ka ba nagtatago?
Nakatatlong X-ray na ako. Wala lang 'yon.
Kayang makita no'n ang loob mo. Kaya kahit ano.
Ano ba'ng kinatatakot mo?
Maging bituin?
'Yon ba ang ibig sabihin no'n?
Wag kang matakot.
Kahit maging bituin ka, makakabalik ka pa rin dito.
Kalokohan. Di, sana, bumalik 'yong isda ko.
Ikaw ang bahala. May totoo ngang kuwento tungkol diyan.
- Totoong fairy tale. - Gawa-gawa mo lang 'yan.
- Di ako naniniwala sa fairy tales. - Ako, oo.
- Galit ka ba sa 'kin? - Hindi.
Naiinis lang ako na 'di ka naniniwala sa fairy tales.
Di mo pa nga nakukuwento.
Okay, sige. May isang hari noon, si Odysseus.
Katatapos niya lang lumaban sa Troy.
Gusto niya nang umuwi, pero hindi kaya,
kasi masyadong malayo ang bahay niya at naligaw na siya.
Sumakay siya ng barko para makauwi.
Habang naglalayag, nakakita siya ng magandang isla.
Pero heto na nga! May mangkukulam sa isla.
Inalok sila ng mangkukulam ng isang mahiwagang alak.
Lahat ng uminom, naging baboy.
Pero 'di uminom ang matalinong hari.
Habang paalis ang hari sa isla, tumawa ang mangkukulam at sinabing,
"Hari! Isa lang ang daan pauwi, at wala pang nakakaligtas nang buhay."
"Nasa Underworld ang daang 'yon."
Gusto nang umuwi ng hari, kaya nagpunta siya sa Underworld.
Isang malaking aso na may tatlong ulo ang nagbabantay,
pero nakapasok ang hari.
Ibinulong ng patay sa hari,
"Hanapin mo ang Bulag na Propeta. Ituturo niya sa 'yo ang daan."
Nakita ng hari ang Bulag na Propeta,
at ipinakita nga nito ang daan.
Kaya wag kang matakot maging bituin, ng Underworld, okay?
Kasi isang himala 'yon.
Isang himala.
Ayos! Bagong taon na.
Sige, humiling ka.
Nagkakatoo raw ang mga hiling ng bata.
At pag nangyari 'yon, may nalalaglag na shooting star.
Paano pag nagkatotoo?
Can, ano'ng ginagawa mo rito?
Takot po siya sa X-ray. Wag kayong magalit.
- Wala kang kinalaman dito, Bilge. - Tama! Di kita abogado!
Sinabi ko 'yon para 'di ka grounded. Sorry.
Halika na.
Maniwala ka sa fairty tales at himala.
ANG ALAMAT NI ODYSSEUS
Anak, saan ka ba galing?
Sige, Pa, magpapa-X-ray na ako.
Pero nangako kang dadalhin ako sa aquarium.
DALAWANG MUNDO ISANG HILING
Excuse me, Ms. Bilge, may package po.
- Salamat. - Salamat.
Good morning, Ma.
Kararating ko lang sa trabaho. Mamaya na lang.
- Nakuha mo ang New Year's cookies mo? - Oo, pero ang aga, a.
Kasi may imbitasyon sa loob na 'di namin makukuha sa 'yo.
Anong imbitasyon?
Imbitasyon sa kasal. Ikakasal na si Aslı.
- Sinong Aslı? - Si Aslı, ang paborito mong pinsan.
Ma, noon 'yon, no'ng bata pa kami.
Ang tagal ko nang 'di nakita 'tong "paboritong pinsan" ko kuno.
Puwes, kasalanan mo, Bilge. Wala ka namang tinatawagan.
Alam niyo namang abala ako.
Baka dapat magpahinga ka muna.
"Alagaan mo ang puso mo, Bilge."
- Tama ang nanay mo. - Ano ba, Pa. Ilang taon na.
Di mahalaga 'yon.
Di nga namin alam kung nagpapadoktor ka.
Ibababa ko na 'to.
Wag kayong mag-alala, 'di ako magba-Bagong taon sa ospital.
Mag-ingat ka, anak.
Maikli ang buhay. Tanda na kami.
Kung alam ko noon ang mangyayari, mas aalagan ko ang sarili ko.
Ibababa ko na. See you.
Ang sweet n'yong dalawa. Kisses.
TIBOK NG PUSO 130BPM
Bilge. Magandang umaga.
Magandang umaga.
- Congrats sa bago mong kaso. - Salamat.
Lahat sa kompanya...
Ano ang gagawin mo mamaya?
May masarap at bagong fish restaurant sa Yeniköy.
- Kung gusto mo... - Di natatapos ang trabaho ko, Mete.
Wag kang magsayang ng oras.
Ingat ka.
- Magandang umaga, Ms. Bilge. - Morning.
Darating si Nurettin Kaba ng 3:00 p.m. sa courthouse.
Gusto ni Ms. Deniz na gawing 'di-napagkasunduan ang diborsiyo
at nanghihingi ng bayad na $50,000.
- Ms. Bilge? - Ano 'yon?
Balita ko, sa 'yo raw ang lawsuit ni Oya Tüzel.
- Ang suwerte mo naman. - Salamat.
Kasi kung 'di ko iisiping dahil sa suwerte,
hindi ko maiintindihan kung bakit.
Magandang araw sa 'yo.
Wag mong lagyan ang akin.
Parang maganda naman, Ms. Bilge.
- Ayoko ng mga gano'n, İpek. - Ako siguro, oo.
Bagong taon, bagong trabaho, bagong resolusyon,
bagong mga himala.
Salamat.
SINAUNANG LUNGSOD NG ASSOS ÇANAKKALE
Can.
- Can. - Ano?
May problema ba? Ni hindi ka nag-break.
- Nagtatrabaho ako. - Huling araw na ng excavation.
Mismo. Kaya nga ako nagtatrabaho.
May kailangang magtrabaho.
Okay, sige.
- May tanong na lang ako. - Sige lang.
Kung nabuhay ka rito noong sinauna, ano ang gagawin mo?
Sinaunang panahon... Ano'ng gagawin ko? Tatambay ako sa daungan.
Makikipag-trade ako ng sarcophagi. Doon ako expert.
E, ikaw?
Sasali ako sa Olympics,
pararangalan ang hippodrome, at kakain nang masarap.
Ayoko no'n. Bukas sa publiko ang buhay mo.
Ayos na ako sa maliit kong mundo.
May espasyo pa ba para sa ibang tao sa maliit mong mundo?
Can!
Ingat ka, madulas.
Espasyo saan?
Kung nabuhay ka noong sinauna, ano ang gagawin mo?
Sino ka kaya?
Maghahanap ako ng asawa.
Mag-aanak ako ng marami hanggang mamatay sa salot.
Ano ba, pare.
Pamilya pa rin ang nasa isip mo kahit sa sinauna. Ayos 'yan.
- Mahusay kang mamamayan. - Tama siya.
Maghanap ka rin.
Pare, mukha bang naghahanap ako ng pag-ibig?
Kung anuman 'yang hinahanap mo, magpapaalam ka na. Tatapusin na 'to.
Wag mong buksan. Sarado na 'yong apat. Aalis na tayo.
Patapos na siya.
May kung ano sa kaniya. Di pa siya kumakain.
Ganiyan siya noong nagsara tayo dati.
Baka gusto kong maghanap, pero 'di ang makahanap.
Sige na.
Aso lang ang nahanap niya.
At 'yong aso pa ang nakahanap sa kaniya.
Pakiabot ng brush.
May asong pagulong-gulong sa ampitheater noon,
at sabi niya, "Baliw ba 'yan o ano?"
Tapos, sinundan na siya ng aso.
- Nakilala ko na si Teo. Napaka-cute. - Romans!
Tingnan niyo 'to. Dali.
- Seryoso ka ba? Halikayo. - Di ako dapat maghukay, 'no?
- Ikuha mo ako ng brush. - Iwan ko na lang.
- Halika. - Akin na ang brush.
Bilis. Kuhanan natin.
Amphora na may itim na pigura.
Nasa ikaanim na siglo BC 'to.
Ang pigura...
si Cerberus, ang asong may tatlong ulo na nagbabantay sa pinto ng Kalaliman.
At ang lalaking nakaharap...
si Odysseus.
Oo, si Odysseus
na papasok sa Kalaliman.
Isang totoong fairy tale.
- Ano? - Sorry, ituloy mo.
Na-preserve ito nang maayos.
Halos himala nga na ganito pa rin ito kaganda.
Hindi halos...
- Himala talaga. - Isang himala.
Mahusay kayong lahat. Isang manigong bagong taon sa inyo.
At salamat, Can.
At salamat din kay Odysseus.
Guys, ang husay nating lahat.
- I-enjoy niyo ang gabi. - Bon appétit.
Can, ang ganda ng pagtatapos ng season.
Salamat. Aalis ka na?
Oo. Kinukulit ako ni Tayga buong araw.
"Pa, may nahanap kang ginto? May treasure ba?"
Akala niya, mga treasure hunter tayo.
Maiintindihan niya paglaki niya.
Ayos lang. Di naman tayo nagnanakaw.
- Tama. - O sige, aalis na ako.
- Kumusta kay Merve. - Sige.
Kumusta ka, anak?
Si Can ba 'yan?
Ayos naman. Kayo?
Ayos lang kami, anak. Kailan ka babalik?
Dito muna ako matutulog at aalis ako ng umaga.
Pinalinis ko ang apartment mo ngayon. Di ba? Sakto.
Pero puno pa rin ng kalat, sorry.
- Tingnan mo. - Ma, ano 'yang nasa binti ni Teo?
Medyo may sakit lang siya. Pinatingnan namin, 'di naman malala.
Bakit 'di mo sinabi, Ma?
Ayaw naming mag-alala ka.
- Okay, pupunta na ako ngayon. - Anak, wag mag-drive nang gabi.
Ayos lang siya.
- Kaya namin siyang alagaan. - Di sa ganoon, Ma.
Di siya mapapakali. Pa, pakiuwi siya.
- Patulugin sa kama niya. - Pakidala ang amphora sa Istanbul.
- Tatawag ako habang nasa biyahe. - Kita tayo.
- Bakit 'di sa museum? - I-e-exhibit sa Istanbul.
'Yon ang gusto ng sponsor. Alam mo naman.
- Sige, kung gusto n'yong isugal. - Ayos lang.
- Sige. - Can.
- Pupunta kang Istanbul? - Oo.
Siguro dapat sumama ako.
Sige. Kung gusto mo.
Mag-aayos na ako.
Lintik.
Yasemin, mukhang pagod ka na. Kung gusto mo, bukas na lang.
Hindi na.
Dahil pupunta si Can, sasama na ako.
- Okay. - Mag-eempake na ako. Usap tayo.
DARK CONSPIRACY 4 ELİF EGE ÇETİN
Kumusta ka riyan?
Paris, 1999.
Bangkay ng dalawang lovers, natagpuan sa pabrika ng semento.
Ngayon lang kita nakitang ganoon kasaya.
- Talaga? - Nagniningning ang mga mata mo.
Magandang araw ngayon.
- Sasabihin ko... - Gusto ko...
- Ikaw na. - Hindi, nauna ka.
- Sige na. - Nauna ka nga.
May kakaiba kasi sa myth ni Odysseus sa amphora ngayon.
Ang weird. 'Yon ang unang myth na natutuhan ko, at mula bata ako...
Can!
MABILIS ANG TIBOK NG PUSO
- Ms. Oya? - Pasensiya na, ang aga kong tumawag.
Kaaalis ko lang sa bahay ni Ömer...
Tama, at tinanggap mo ang gusto ng asawa mo sa diborsiyo.
Wala kang pinirmahan, tama?
Ms. Oya, bukas tayo mag-usap, sabay tayong magdesisyon.
Wag kang pipirma.
Teo?
Buwisit. Hay, naku.
Hay, naku.
At sabi niya, pipirma siya.
Halata naman sa kilos niya, Bilge. 'di mo napansin.
Bulag ka ba, girl?
Asikasuhin mo na lang bukas.
Sino 'yan?
- Sino 'yan? - Sino'ng nandiyan?
Ano'ng ginagawa mo rito?
Bahay ko ito.
Ano'ng nangyayari? Sino ka?
Sino ka?
Lumabas ka o tatawag ako ng pulis.
Bahay ko ito. Saan ako pupunta?
Lumabas ka sa bahay ko.
Naririnig mo ako? Ako ang kausap mo?
TIBOK NG PUSO 140 BPM
Narinig kita.
May kausap ka. Naiinis ka.
- Ano? - Anong "ano"?
May sinabi kang parang, "Sabi ko na nga ba."
Baliw ka na, Bilge.
Baliw ka na talaga.
Okay, kalma lang.
Ikaw si Bilge?
Matatapos din ito. Malapit nang matapos.
Ingatan mo ang puso mo, Bilge. Ingatan mo.
Ano'ng nangyayari?
Bilge.
ANG ALAMAT NI ODYSSEUS
Ang Bilge na 'yon.
Paano pag nagkatotoo?
Nagkatotoo ang hiling ko.
Nagkatotoo ang hiling ko?
Sandali.
Teo?
Kumpirmado na ang pagbili. Ihanda na para sa delivery.
May tao ba?
Nandiyan ka ba?
Ms. Bilge?
- Ayos ka lang? - Oo, ayos lang. Bakit?
Parang pagod ka, kaya...
Sumakit ang ulo ko.
- Nandito na lahat? - Handa na sila.
Okay, halika na.
I-document natin ang antidepressants ni Oya Tüzel at sabihing burnout syndrome.
- Bilge, naririnig mo ako? - Na naman?
"Na naman?", baka 'yon ang iniisip niyo.
Hindi normal na lalaki ang ex-husband ng babae.
Bilge.
Naririnig mo ako?
- Ang antidepressants ni Oya— - Sumagot ka.
Tumahimik ka!
Pasensiya na.
Bilge, puwedeng lumabas ka muna?
Sige.
Naririnig mo ako?
Alam kong pagod ka, naiintindihan ko ang excitement mo,
pero kailangan mong magpahinga.
Umuwi ka na.
Mr. Nedim, ayos lang ako.
- Bilge? - Ituloy na po natin ang meeting
kasi kakausapin ko si Ms. Oya pagkatapos.
- Naaalala mo ako? Ako si Can. - Lintik. Tumahimik ka na.
- Sorry. 'di ikaw 'yon. - Bilge.
- Sorry. - Ayoko nang marinig 'yan.
Umuwi ka na, okay? Sige na, magpahinga ka na.
Sumagot ka kung naririnig mo ako.
Naririnig kita, pero 'di kita kakausapin kasi hindi ka totoo.
Hindi ka totoo!
Makinig ka.
Naaalala mo siguro ako.
Nagkakilala tayo noong... 2000!
Millennium noon.
Saan nga ba 'yon?
Naaalala mo ako?
Magpapa-X-ray ako no'n... Nabalian ako.
Magpapa-X-ray ako, tapos ikaw, may problema sa puso.
- Nagpaopera ka. - Ang kondisyon ko.
Oo, dahil 'to sa kondisyon ko.
Nakita mo akong nagtatago. Binigyan mo ako ng ice cream para 'di ako matakot.
Niko's ice cream 'yon.
Nagpasama ako sa mga magulang ko sa shop na 'yon.
Sinulat ko "Salamat, Bilge." sa pader.
Ako si Can. Naaalala mo siguro ako.
PSYCHIATRIC CENTER
Humiling ako no'n. Binulong ko sa tenga mo.
At ano ang hiniling mo?
Ano ang hiniling mo?
Halika na. Aalis na tayo.
Okay.
Mabuti.
Trauma 'to sa kondisyon ko.
Ms. Bilge?
Urgent 'to.
Kagabi pa ako nakakarinig ng boses.
Wala namang pinanggagalingan, walang tao.
Baka sobra akong magtrabaho. Minsan, 'di ako nakakatulog.
Pero kinakausap ako ng boses. Alam ang pangalan ko.
Kahapon niya pa ako kinakausap.
- Tumigil lang noong uminom ako ng— - Kalma lang. Maupo ka.
- Pasensiya na, Ms. Zeynep. - Ayos lang.
Ayan.
May nangyari bang kakaiba o nakakalungkot nitong mga nakaraan?
Wala.
Minsan, nararanasan mo ang mga ito kapag stressed ka.
Bibigyan kita ng gamot.
Sige, please.
Pero baka nga lang antukin ka.
Pag 'di bumuti ang lagay mo, ire-refer kita sa ospital.
NIKO'S HISTORIC ICE CREAM SHOP
UNCLE NIKO DELIVERING ICE CREAM
Heto. Magandang araw.
Hello, welcome.
- Hi. Oorder ako ng ice cream. - Sige.
- Cherry at lemon, apat na scoop. - Sige.
SALAMAT, BILGE
Heto na ang order.
Sino ang nagsulat nito?
Sabi, "Salamat, Bilge."
Sorry, 'di ko alam.
Halos 30 taon nang nagsusulat diyan ang mga tao.
Tama, ang tanga no'ng tanong ko. Di lang naman ako ang Bilge.
May litrato si Mr. Niko sa bawat batang sumulat diyan. Baka alam niya.
- Nasaan si Mr. Niko? - Nandito siya bukas.
Eto.
- Salamat. - Walang anuman. Enjoy.
Can.
Can, nandiyan ka ba?
Wala na akong magawa kundi maniwala.
Sige na, kausapin mo ako.
Ano'ng nangyari sa opisina ngayon?
Nakumbinsi ba si Ms. Oya?
Oo, si Ms. Sinem ang nag-asikaso.
Kumusta, Ms. Bilge? Maayos na ang pakiramdam mo?
- Bilge? - Can.
Tatawagan ko ang kaibigan kong si Can.
- Can, nandiyan ka? - Nandito ako.
Mabuti at tinatawag mo ako sa pangalan ko. Simula 'yan.
Nagpunta ako sa ice cream shop.
Narinig ko. Alam ko, kasi naririnig kita.
Bakit 'di ka sumasagot no'n?
- Nakita mo 'yong nakasulat sa pader? - Oo.
Oo. Nakita ko pa nga 'yong litrato mo noong bata ka.
Naaalala mo na ako?
Hindi.
Magkita tayo, Can.
Okay, tanggap ko na na totoo ka,
pero kailangan kong maintindihan ang nangyayari.
Kaya magkita tayo at mag-usap.
Di puwede, Bilge.
Bakit hindi?
Nasa ospital ako ngayon, may binibisitang kaibigan.
Dito muna ako.
Salamat sa palusot na nasa ospital ka.
Di ako nagpapalusot, pero 'di lang 'yon...
Mas maganda kung wag mo nang alamin pa.
Pareho natin 'tong pinagdadaanan,
pero imbes na subukang intindihin, iiwasan mo ako?
Di kita iniiwasan, pero may mga dahilan ako.
Anong mga dahilan?
Ano? May karapatan akong malaman kung ano'ng nangyayari.
Kaya magkita na tayo.
Ito na lang ang sasabihin ko.
Na-realize kong may mga himalang 'di pala maganda pag nangyari na.
Tingin ko, dapat mawala na ako sa buhay mo.
Mawala? Wala ka pa nga sa buhay ko.
MR. NEDIM
Ingat ka, Bilge.
Can, please, magkita tayo at pag-usapan natin 'to. Sige na.
Can, kinakausap kita...
Can, sumagot ka.
Ms. Bilge, puspusan kang magtrabaho.
Kahit breaks at pagkatapos ng uwian.
Baka makabubuti sa 'yo kung i-enjoy mo ang buhay.
Baka kung may mga kaibigan ka o totoong boyfriend. Kasi...
Anong "totoo"?
Ibig ko...
Kung may boyfriend ka man o kaibigan.
İpek,
'di mo ako kaibigan, kaya 'di mo ako kailangang payuhan.
Pasensiya na.
Pasensiya na. Tama ka.
Wala akong paki kung tama ako o hindi. Wala talaga.
Kung sinasabi mong wala akong buhay sa labas...
Tama ka, wala nga.
Wala akong ibang alam na paraang mabuhay.
Sinasabi mong tinatago ko ang nararamdaman ko, tama rin.
Kasi ang ibang bata, lumaking sinasabayan ang buhay,
ako, lumaking umiiwas sa kamatayan, baka biglang tumigil ang puso ko.
At walang maganda sa pagkabata ko.
Laging tungkol sa pagsuko.
Di ako puwedeng ma-attach sa mga gusto ko
dahil kailangan ko silang isuko.
Di ako puwedeng tumakbo sa parke kasama ang kaibigan.
May sigarilyo nga akong 'di ko masindihan!
May sigarilyong 'di ko masindihan!
Oo, nalulungkot ako!
Sa sobrang lungkot, nag-imbento ako ng imaginary friend.
Tama na muna. Ako na'ng bahala sa iba.
Ms. Bilge, kasi...
Good night, Ms. Bilge.
Hi.
Bakit—
Bakit nagulat ka?
Gusto mo bang makipagkita?
Sige. Kita tayo.
Wala ka nang ibang naisip?
Pangunahin sa akin ang logic pag nagdedesisyon.
Salamat.
Kaya 'di ko pinagsisihan.
Kahit konti? Walang pumasok sa isip mo?
Okay.
Ang totoo, meron.
High criminal court.
Tulad mo.
Ayos 'yan. Bakit 'di mo ginawa?
Baka kasi hindi kayanin ng puso ko.
Wow!
Nakakatuwang malaman mula sa closed book.
Di naman ako closed book.
Mukha bang ganoon?
Talaga? Tinatanong mo talaga 'yan?
Siyempre, closed book ka. Closed book ka talaga.
Pero alam ko rin na hindi ka kasing-cold ng ipinapakita mo.
Cold?
Di ko alam ang tingin sa akin ng iba.
Maganda ka. Napakaganda mo.
Medyo cold, workaholic,
at isang babaeng alam kung paano makuha ang gusto.
Tulad ng ginawa mo ngayon.
Alam ko ang larong 'to.
Laro?
- Di ko maintindihan. - Talaga?
Ilang buwan mo akong 'di pinansin, tapos, bigla kang tumawag.
At heto tayo, naghahapunan.
Di ako nakikipaglaro.
Seryoso, hindi—
Akala ko, mag-uusap tayo nang normal.
- Di ko naisip— - Okay, masaya ako.
Pero sinisiguro ko sa 'yong 'di magiging ordinaryo ang pagsasamang 'to
I-enjoy mo lang.
Ako ang nagmamaneho.
Ikaw ang nagmamaneho?
Medyo control freak ka ba?
Tulad mo.
Kaya nga gusto kita, e.
Magkatulad tayo.
Pupunta lang ako sa banyo.
Sige lang.
Mukhang maayos ang date mo.
Bigla kang nanahimik.
Tapos, nagsasalita ka na?
Tama ka.
Di ko mapigilan.
Sorry. Tuloy ka na sa date. Ayos naman.
Alam mong hindi.
Hindi, okay naman kayong dalawa.
Pero wag lang pribadong bagay, a. Naririnig ko.
Pribado?
Can, kung nag-aalala ka talaga, bakit 'di ka makipagkita sa 'kin?
Sige na, magkita na tayo.
Kinakausap kita.
Can, sinasabi ko...
Sige.
Tama ka. Okay naman ako.
Pribado, a?
Tama na, nasa kalsada tayo.
Gusto mo akong halikan?
Wag.
Mete.
Gusto mong umuwi na?
Tama na. Masyado nang pribado.
Siguro.
Tama. Vuslat Street, number 37. Oo. Malapit na tayo. Wag kang mainip.
Sige.
Wag kang mainip.
Bilge. Naririnig mo ako?
Bilge?
KİREÇCİ STREET
Naririnig mo ako?
Bilge. Mag-usap tayo.
Bilge, please. Sige na.
Gano'n lang.
Naririnig mo ako? Nasaan ka?
Saan pa ba? Sa bahay.
- Masaya ba? Na 'di mo ako makausap? - Oo, hindi pala.
Siyempre, hindi.
Di ko marinig ang sinasabi ng kausap mo. Ang weird.
Si Mete...
Wag mong gawin sa 'kin 'to.
Okay.
Okay, mananahimik na ako.
Nagseselos ka ba?
Bata ka ba? Sige, gawin mo ang gusto mo, pero naririnig kita.
Di ko alam ba't ko 'yon ginawa. Gusto ko kasi ng excitement.
Masyadong nakaka-excite.
Puwedeng kumalma muna tayo?
Susubukan ko. Sanay ako sa ganyan.
- Puwedeng magtanong? - Sige.
Nakikinig ako.
Kasama mo ba siya? Nasaan si Mete?
Pagbalik ko sa mesa, wala na siya.
May kausap sa phone.
Tinext ko siya at sinabing may aasikasuhin ako.
- Hanggang doon lang ako. - Nagbigay ka ng address.
Sabi mo, Vuslat number 37. Dapat sana napansin ko.
Oo, dapat nga.
Pupunta ka ba, telepathic friend ko?
Nasaan ka?
Wala lang.
Nagpahangin lang.
Naalala ko ang mga mata mo noong bisperas ng Bagong Taon.
Napakaganda. Siguradong ganoon pa rin.
Mga file lang ng mga kaso ko ang nag-e-enjoy sa mata ko.
Baka nga mabulag na ako.
Tingin ko, hindi.
Baka ikaw ang magtuturo sa akin ng daan.
Tulad sa kuwento, gamit ang mga mata mo.
Di ko nga maituro sa sarili ko. Paano ko maituturo sa 'yo?
Isa pa, alam mo na ang daan at ang address.
Kailan tayo magkikita?
Di ko alam.
Naalala mo ang hiling ko?
Halata naman, ang hiling mo, makausap ako.
Oo, pero 'di ganoon.
Ano? Ano ba ang hiling mo, Can?
Bilge.
Can.
Sabi mo, "telepathy," 'di ba?
- Oo. - Alam mo ang ibig sabihin no'n?
'Yong "tele"?
Ano 'yon?
"Malayo" sa Latin.
Tapos ang "pate", "maramdaman." Maramdaman kahit sa malayo.
Television. Telephone. Telescope. Telepathy.
Mismo.
Tulad natin.
Oo. Tama.
Kahit sa malayo.
Gagawin kong mas malapit.
Iso-solve ko ang misteryo.
Gusto mo akong makita?
Ayaw mo akong marinig, pero gusto mo akong makita.
Kahit mahanap mo ako... Di ako sigurado kung dapat.
Mahahanap kita.
At gagawin ko.
Mahahanap kita, Can.
NIKO'S HISTORIC ICE CREAM SHOP
Excuse me, may itatanong lang ako.
Una, magandang umaga, magandang binibini.
- Di ba? - Tama ka. Magandang umaga.
Sige na, nakikinig ako.
Nakalagay doon "Salamat, Bilge". 'Yong bata yata ang nagsulat.
Kilala mo ba siya?
Oo naman. Si Can ang nagsulat niyan. Siya ang best customer ko.
Oo, si Can.
Hindi ko kasi siya ma-contact. Childhood friend ko siya.
Normal lang 'yon, magandang binibini.
- Bakit? - Kagagaling niya lang sa excavation.
- Excavation? - Archaeologist si Can.
Kababalik niya lang, pero 'di pa napapadaan.
Nag-order lang siya online noong makalawa.
- Talaga? - Cherry at lemon.
- Ang paborito niya. - Ayos.
Puwede ko bang mahingi ang address niya?
Di tamang ibigay ang address ng customer.
- Ano'ng pangalan mo? - Bilge. Bilge Tanil.
- Sasabihin kong dumaan ka. - Salamat.
- Magandang araw. - Magandang araw.
Bilge...
- Hello. - Hello.
Kailangan ko ng address ng isa sa mga umorder sa 'yo.
- Aling order? - Kay Can, 'yong archaeologist.
Hindi puwede.
Pag binigay mo ang address, padadalhan kita ng vinyl thrash record.
Vinyl record? Aling thrash metal record?
- Darkness Approaches. - Darkness Approaches.
Pakisulat na lang.
Salamat sa pagbigay ng address ni Can.
KİREÇCİ STREET SARIYER
Nahanap kita, Can.
KİREÇCİ STREET
Hello. May hinahanap ka?
Hinahanap ko si Can. Hindi ko kasi siya ma-contact.
Sa excavation ka?
Oo, sa excavation ako.
Nasa Old Greek Hospital siya kasama ng kaibigan.
Oo, nabanggit niya ngang nasa ospital ang kaibigan niya.
Old Greek Hospital.
Salamat.
Patay na ang nanay niya.
Nasa England ang tatay niya, pero hindi ma-contact.
Hinihintay ng mga pulis na magising.
Hello.
Hinahanap ko ang kaibigan ko. Si Can, archaeologist siya.
May binisita siyang kaibigan. Nandito ako para makita sila.
- Si Ms. Yasemin ba? - Oo, si Yasemin.
- Puwedeng malaman ang mga detalye mo? - Iiwan ko ang card ko.
Ito ang mga impormasyon ko. Di ko na sila paghihintayin.
- Dito ba? - Oo. Room number 23.
Room number 23.
Nahanap kita, Can.
Hello, Can.
Sino ang hinahanap mo?
Kumusta siya?
Sabi ng mga doktor, bumubuti na siya. Kamag-anak ka niya?
Kaibigan ako ni Mr. Can.
- Nasaan siya? - Nasa kabilang kuwarto, nagpapahinga.
Salamat.
Nahanap kita.
Ganito tayo nagkita noong bata pa.
Nagtatago ako at nahanap mo ako.
Dahil gusto kong maniwala sa 'yo.
Naniniwala ka na?
Totoo ba ako?
Paano natin 'yon nagawa?
Ito. Paano natin nagawa?
Shooting star.
Di ko maintindihan.
- Kalma lang. - Ikaw...
Bilge, huminga ka. Kalma.
Ayos ka lang?
Miss, ayos ka lang?
Teka. Ano'ng ginagawa mo?
Wag! Miss, ano'ng ginagawa mo?
Miss, saan ka pupunta?
Miss, tumigil ka! Miss!
Can.
Can, gumising ka.
Can!
Gising. Magsalita ka.
Can, kausapin mo ako.
Can, nandito ka lang kanina. Kausapin mo ako. Baliw na ba ako?
Can, magsalita ka.
- Can, gumising ka! - Miss, kalma!
- Kinausap niya ako! - Pakiusap.
- Nandito siya! - Pagdating niya rito, tulog na siya.
- Nandito siya. Kinausap niya ako! - Kalma.
- Gumising ka, Can! Gising! - Kalma po.
- Umalis ka na. - Nandito siya!
- Can, magsalita ka. - Pakiusap.
- Miss, pakiusap. - Magsalita ka!
- Di ako baliw! Can, magsalita ka! - Pakiusap.
- Magsalita ka! - Miss.
- Di ako baliw! Gising! - Okay.
ICU ROOM 24
Wag mong inumin.
Gusto mo bang mabaliw ako?
Gusto mong mabaliw ako? Paano ka nakapasok?
- Bilge, ayos lang. - Umalis ka rito!
Lumayas ka sa bahay ko.
Bilge.
- Sorry na. - Wag mo akong sundan. Alis.
Kalma ka lang.
- Wag. - Alam ko.
- Wag mo akong sundan. - Makinig ka.
Alam kong ang labo nito. Mahirap din 'to para sa akin.
Di ko na alam. Nababaliw na ako.
- Mababaliw na talaga ako. - Hindi.
- Makinig ka. - Wag kang lalapit!
Kalma lang.
Di ako ang may gawa nito. Di ko rin alam ang nangyayari.
Okay? Wag kang matakot.
Di ako takot sa 'yo, Can.
Kaya ba ayaw mong makipagkita?
Sino ka? Ikaw...
- Ano ka ba? - Di ko alam!
Di ko alam kung buhay ako o patay na!
Ako si Can!
Pasensiya na.
Okay, kakalma na ako. Kumalma tayo.
Ayos ka lang?
Alam kong mahina ang puso mo.
Ayos lang ako.
Ayos lang. Salamat.
- Bilge, ipapaliwanag ko. - Ano'ng nangyayari?
Ano ito, Can? Nababaliw na ako. Hindi...
Huminga ka. Kalma. Ipapaliwanag ko.
Ipapaliwanag ko ang naiintindihan ko. Kaya ako nandito.
Ang labo. Napakalabo nito.
Lahat ng sinabi mo sa akin... Ito... Ikaw...
Odysseus... Ang labo.
- Wala ako sa fairy tale mo, Can. - Pero nasa fairy tale mo ako.
Ikaw ang dahilan nito, tapos, malabo para sa 'yo?
Ikaw ang nagkuwento no'n sa akin.
Kinuwento mo 'yong Bagong Taon. Binigay mo ang libro.
- Tapos, nagbago ang buhay ko. - Libro pa rin ang sinasabi mo.
Naiintindihan ko na.
Ayokong magtapos nang ganito.
Ang nakita ko sa excavation...
Ang amphora ang pinakamahalagang artifact na nahanap ko,
at hinayaan kong nakawin nila pati ang buhay ko.
Siyempre.
Tinatanong ko ang sarili ko, "Ano ba'ng gusto nito?"
Nasa tamang lugar ka. Sa abogado rin ako lalapit.
- Talaga? - Oo.
Pero hindi 'yon ang dahilan.
Ikaw lang ang nakakausap ko. Walang nakakarinig sa akin.
Dahil ikaw ang hiniling ko.
Ano ba ang hiling mo?
Ano ba 'yon?
Di mo talaga naaalala?
Naalala ng buong universe, pero ikaw, hindi, tama?
Ano ang hiling mo?
"Pag namatay ako...
Pag naging bituin ako balang-araw...
Hiling kong mahanap niya ako at ituro sa akin ang daan."
Bata ako no'n.
Kung mamamatay ka rin pala, bakit dumating ka pa sa buhay ko?
Ba't sinisira mo ang ulo ko? Ba't sinasanay ako sa ganito?
Masaya na ako sa sarili ko, sa kalungkutan ko.
Mamatay ka na lang.
Bahala ka. Mamatay ka na!
Kung alam ko lang na magiging ganyan ka, 'di ko sana 'yon hiniling.
Wag kang mag-alala.
Labas.
Labas. Kahit saan ka man pumunta o kung paano ka aalis, basta! Alis na!
NIKO'S HISTORIC ICE CREAM SHOP
Ano'ng ginagawa mo?
Bakit lagi kang nag-oorder ng ice cream?
Bakit pinapahirapan mo ang sarili mo?
Kung umuwi siya, oorder siya nito.
Teo, okay, boy. Tama na.
Sit.
Get up.
Lie down.
Teo.
Roll over.
Di mo ba siya pinakain? Ano'ng problema niya?
Pinakain ko.
Gusto lang sigurong maglaro.
Teo.
Nami-miss siguro si Can.
Gusto mong mag-roll over?
Roll over, boy.
Teo.
Di niya gagawin kung wala si Can.
Uuwi siya, okay, boy? Uuwi ang daddy mo.
Nandito ako, Pa.
NIKO'S HISTORIC ICE CREAM SHOP
INCOMING ORDER - BILGE TANIL LEMON - CHERRY ICE CREAM
Salamat.
TO BİLGE
Dear Bilge, Happy New Year.
Nagustuhan ko ang bigay mong ice cream. Gamit ang napkin, hinanap ko ang shop.
Kumakain na rin ako ng cherry at lemon flavors.
Dear Bilge, Happy New Year.
Grade three na ako. Ikaw?
Sa Turkish class namin, may assignment ako sa mythology.
Sana makapunta ka sa ice cream shop para makuha ang postcards ko.
Baka maging magkaibigan tayo.
Dear Bilge, grade three na ako. Ikaw?
Ang boring ng grade four.
Grade five na ako... Natakot ako...
Di ko alam kung nasaan ka, 'di ka pumupunta sa ice cream shop,
kaya iiwan ko ang postcards kay Tito Niko.
Naniniwala ka pa rin ba sa fairy tales at mga himala?
Mrs. Leyla.
Kumusta ka?
Paano?
Pasensiya na. Di ako nakabisita noong nakaraan.
Kumusta si Can?
Ganoon pa rin. Walang pagbabago.
Salamat sa mga bulaklak.
Wala na sa ICU si Yasemin. Nakita mo?
Oo. Ilalakad ko sana siya.
Can.
Ako ito.
Naririnig mo ako?
Pasensiya na.
Pasensiya na talaga.
Di na ako nakapunta sa ice cream shop mula bata ako.
Ang totoo, 'di ko na 'yon maalala kung 'di mo pa sinabi.
Sana pinagpatuloy ko ang pagkain ng ice cream, Can.
Sana nagpatuloy ako sa paniniwala sa fairy tales at himala.
Baka nagkita tayo agad.
Pasensiya na.
Can.
Naririnig mo ako?
Can.
Wag mo kaming iwan.
Magbabagong taon na, o.
Magdiwang tayong magkasama.
Dekorasyunan natin ang New Year's tree.
Puwede rin tayong mag-road trip.
Dalhin mo ako sa Assos.
Sagutin mo ako.
Patawad.
Please.
Patawad.
Sinabi ko na sa pulis lahat, Eren.
Wala akong maalala sa aksidente,
o sa nagnakaw sa amphora. Ang bilis ng pangyayari.
Sana nakinig ka sa akin. Dapat sabay na tayo sa Istanbul.
Gusto kong sumama kay Can. Gusto ko siyang makasama.
Para bang may magbabago.
Pero tapos na 'yon.
Nakausap ko ang kompanya.
Babayaran nila ang flight mo sa England at iba pang gastos.
Wala akong balak umalis hangga't 'di nagigising si Can.
Di pa 'to tapos, Eren.
Yasemin, malungkot tayong lahat,
pero sumusuko na ang mga doktor kay Can.
Tanggapin mo na rin 'yon.
Isa pa, may masama pang balita.
May koneksiyon pala si Can sa mga taong nagnakaw ng vase.
Tinulungan sila ni Can.
Ang gulo nito.
Isang amphora ang ninakaw sa excavation na ini-sponsor ng kompanya.
May sikretong imbestigasyon.
Gusto kong imbestigahan mo si Eren Yaver, ang head ng excavation.
Imbestigahan mo rin ang kompanya.
Tingnan mo kung may nangyari nang ganito.
Ewan, mga nawawalang tao, nawawalang sasakyan. Lahat, İpek.
Malinaw po, Ms. Bilge.
Pero may bago ka nang kaso kahit mangyayari pa lang ang trial?
Isa pa, sino ang makikipagdiborsiyo?
Wala.
Isipin mo na lang na kaso 'yan ng isang criminal lawyer.
- Sige. - Ganoon na lang.
Okay, kita tayo.
Ang halaga ng vase, nasa 10 milyong dolyar.
Ayon sa mga pulis,
konektado si Can Tarun sa suspek na nagnakaw ng vase.
Bago siya umalis, nag-text siya
na mag-ingat daw at wag sasaktan ang babaeng kasama niya.
Kung natanggap 'yon ng suspek,
'di parte ng plano ang aksidente.
Ang plano, nakawin ang vase.
Sikreto nilang kinuha ang phone niya para mag-text.
Nasa site siguro 'yong tao.
Tingin mo, inosente si Can Tarun?
Hindi tingin ko, alam ko.
May iba pa?
Maliban sa mga phone nina Can at Yasemin, may isa pang phone.
Numero 'yon na tinext ni Can.
Pero nakaw na phone 'yon. Wala silang nakitang mahalaga.
Siyempre.
Nalaglag noong nagnakaw ng vase ang phone niya sa pagmamadali.
Dahil 'di siya maingat, utusan siguro siya.
Oo, utusan siya. Ito ba 'yong numero?
Oo, tama.
Hindi makumpirma ang ID, kaya 'di maituloy ang imbestigasyon
kasi walang nabigay na mahalagang impormasyon si Yasemin.
Comatose pa si Can. Di pa alam kung gigising siya.
Gigising siya.
Kaninong panig ang client mo?
Di pa alam.
May iba pa ba?
Gaya ng sabi mo, chineck ko rin ang mga file sa site.
Isa lang ang reklamo sa area, pero hindi konektado sa kaso.
Ano 'yon?
Nireport ng isang babae malapit sa site na nawawala ang asawa niya.
Tatlong linggo na.
Tumawag lang para sabihing, "May kasama akong iba. Ayos lang ako."
Tingnan mo.
Sa sobrang walang-hiya nito, nagpadala pa ng litrato.
Hindi rin ito ang unang beses.
Na-involve na rin siya sa ibang babae sa village.
Iba ngayon. Tingnan mo ang kisame.
Mukhang sa palasyo nakatira 'yong babae.
- Ano'ng nangyari? - Pumunta ang asawa sa pulis.
Sabi ng lalaki, "Umalis ako. Wag ka nang tumawag",
at ibinaba na.
Interesting. Magtitimpla ako ng kape. Gusto mo?
Salamat. Aalis na rin ako, kung ayos lang.
Sige lang.
Kumusta?
Aalis na ako ngayon, Ms. Bilge. Gabi na rin.
Sige.
- Paano ka nakasisiguro? - Saan?
Na inosente si Can Tarun.
Sigurado ako kasi kilala ko siya,
at trabaho ko ito.
Inaalam niya ang nakaraan at inaalam ko ang totoo.
Di ko alam na kilala mo siya. Sorry.
Kumusta na siya? Malala nga ba?
Ayos naman. Bubuti rin siya.
Good night.
Ihahatid na kita.
Bye, İpek.
Akala ko, 'di ka na pupunta.
Gusto lang kitang pigilan.
Bilge, pasensiya ka na.
Bakit?
Ipapahamak lang kita.
Ako dapat ang mag-sorry.
Bakit?
Ako ang unang nagpahamak.
Noong mga bata tayo.
Ang ganda naman.
Dinekorasyunan ko para malibang.
Pero parang 'di pa tapos.
Ikaw ang gagawa ng kalahati.
Baka gusto mong tapusin sa susunod.
Tulungan mo ako.
Kung gustong makausap ang mga namayapa mong mahal sa buhay,
hindi ko kaya 'yon. Wala akong ganoong abilidad.
Alam mo ang sinasabi ko. Pero magandang ideya rin 'yon.
Bilge, wag 'yan. Wag mong subukan.
Can, gusto ko.
Pangarap ko ito.
- Tingin ko, 'di dapat. - Can, guilty ka raw.
- Alam ko. - O, ngayon?
Pero...
Ano'ng magagawa nila? Ikulong ang bangkay ko?
Makakatakas ako.
Ang ipinag-aalala ko lang, maiwan ang mga magulang ko sa kahihiyan.
Kaya nga, dapat maresolba ito bago ka magising.
Pero mas komplikado ang sitwasyon kesa sa inakala natin.
May nakitang text ang pulis...
Pinadala nila galing sa phone ko.
Alam ko rin na taga-excavation team siya.
Alam mong si Eren.
Alam mo ring gusto ni Eren si Yasemin,
at nag-text siya gamit ang phone mo kasi 'di niya magamit ang phone niya.
Di 'yon ang dahilan.
Paano mo nalaman?
Binisita ako ni Eren sa ospital.
Ano'ng sinabi niya?
Nag-sorry siya pero sobrang galit.
Mas maigi raw para sa lahat kung 'di na ako magigising.
Doon ko nalaman.
Ayos. Ebidensiya na lang ang hahanapin.
Pupunta ako sa pulis para sabihin sa kanila.
Di ko puwedeng sabihin, "Multo ang kausap ko, si Eren ang gumawa."
- Wow. - Oo.
- Multo. - Ano?
Multo na ang tawag mo sa akin. Umasa pa naman ako.
Magpahinga ka lang at wag hayaang may bumunot sa plug.
May business tayo kay Eren bukas.
Business? Ano'ng gagawin mo?
Malalaman mo.
Crime novels ba 'to?
Bakit mo 'to tinatago rito?
Di ko naman tinatago.
Parang ganoon, e.
Dito mo rin tinago ang isda mo.
Bakit?
Gusto ko sigurong mabuhay siya.
Kinikilala mo na ako ngayon? Ano'ng ginagawa mo?
Ako na ba?
- Puwedeng magtanong? - Sige.
- Paano pala ito? - Ang alin?
Halimbawa, natutulog ka ba?
Di ako natutulog.
Bakit ako matutulog kung nandito ka?
Di ba dapat nasa fairy tales ka?
'Yon ang sinasabi ko.
- Ganito... - Ano?
Dahil 'di ka natutulog...
may hanggang bukas ka...
para mag-isip ng plano para kay Eren.
Good night.
- Sige na. - Okay. Good night.
Good night.
Hipan mo ang mga kandila. Delikado.
Sige, good night.
Di ka naman mapipigilan nito.
Mapipigilan, pero ewan.
Good morning.
Good morning ulit.
Natakot naman ako.
May gusto akong itanong.
- Sige. - Paano ka bumabangon nang ganyan?
- Anong ganyan? - Ganyan kaganda.
Dahil ang ganda-ganda mo.
- Salamat. - Walang anuman.
Ano'ng nahanap mo? Ano'ng napag-isipan mo kagabi?
Ano ang inisip ko kagabi?
Sige.
Seryoso na.
Heto na.
Okay. Ganito...
Seryoso na.
May mga file si Eren ng excavation sa computer niya.
May sponsor files siya, maraming pangalan.
Marami tayong makukuhang impormasyon doon.
Baka nasa opisina 'yon o sa bahay niya.
Di ako makakapasok sa opisina niya.
Kaya dapat sa bahay. Pero paano? ,
Masyadong secure ang bahay niya.
Puro security cameras at iba pa. Di nga rin puwede sa bintana.
Papasok ako sa pinto.
- Paano? Hindi. - Oo.
Hindi. Wag mong gawin ang iniisip ko.
Wala tayong magagawa.
Isa pa, ang dumi ng isip mo. Bakit mo naisip 'yon?
Hindi ako 'yon. Di ganoon ang telepathy. Ang iniisip mo...
Di ko gusto ang tingin mo. Nakakatakot.
- Dapat lang. - Oo nga.
Ganoon nga.
Oo. Sabi mo, tumatakbo si Eren tuwing umaga, tama?
Umaga pa naman... Halika na.
Ganda ng sweater.
Halika. Baka 'di natin maabutan si Eren.
Heto na ang tarantado.
Ngayon na!
- Ano— - Pasensiya na.
- Pasensiya na. Ayos ka lang? - Ayos lang.
Sorry talaga. Nahiya tuloy ako.
Ayos lang talaga.
Ibili man lang kita ng kape.
O, sige.
Ayos.
- May malapit na coffee shop. Halika. - Sige.
May tissue ka?
- Doon na lang. - Okay. Sige.
- Ako pala si Bilge. - Ako si Eren.
Masayang makilala ka.
Modigliani.
Gusto ko rin si Modigliani.
Ako rin.
Ang galing, 'di ba?
Itanong mo ang mga babaeng pinipinta niya.
Gusto ko ang mga babaeng pininta niya.
Siguro dahil elegante ang leeg nila.
Tulad ng sa 'yo.
Maraming salamat.
Pero 'di ba kakaibang 'di niya nilalagyan ng mata ang portraits?
Bakit 'di niya pininta ang mga mata?
Sabi niya, "Pag kilala kita, ipipinta ko ang mga mata mo."
Pinipinta niya lang ang mga mata kung kilala niya. Kaya ganoon.
Busy ka ngayong gabi?
Ito ang napili ko. Kilala mo siya.
- Pumili tayo. - Sige.
Ito kaya?
Cute. Black, mini.
Tingnan natin.
Bold ito. Baka magustuhan niya.
- Mas maganda 'yan. - 'Yong mas mahaba?
Talaga?
Kilala ko kasi si Eren. Tingin ko, mas magugustuhan niya.
Di ako dapat mag-mini dress.
Dapat mag-black mini ako.
Mas maganda 'yong mahabang pula.
Ang cute.
Ito na.
Masyado kang cute at sexy.
'Yon ang punto.
Alam ko naman, pero...
Sana 'di ako comatose ngayong gabi.
- Welcome. - Salamat. Hi.
Sabi mo, archaeologist ka.
Mahilig din ako mula pagkabata.
Tour guide kasi si Mama.
- May mga kuwento siya— - Alam mo,
wag natin 'yang pag-usapan.
Dahil ang pag-uusap tungkol sa art habang nagniningning ka nang ganiyan...
masasayang ang kagandahan.
Salamat.
Para kang regalo bago ang bagong taon at 'di ko maalis ang tingin ko sa 'yo.
Excuse me, ma'am.
Pasensiya sa istorbo, may nakaupo po ba?
- Meron. - Meron.
Bilge, kung bored ka, puwede tayo sa amin.
Parang 'di mo rin naman 'yan uubusin.
Kung gusto mo, umuwi na tayo at gumawa ng ibang bagay.
"Gumawa ng ibang bagay." Tarantado ka.
Sige.
Ano'ng gusto mong inumin?
Tubig, kape, alak?
Tubig. Tingin ko, tubig.
Kung ano na lang ang sa 'yo.
Sige.
- Iisipin niyang sign 'yon. Tanga siya. - Sign nga.
Wag kang mag-alala.
Walang ilaw. Di ba madilim?
Puwede kong buksan ulit.
Salamat.
Umalis na tayo rito.
Di siya kasimbait ni Mete. Tarantado 'yan.
Halika na. Sige na.
Eren, bubugbugin kita.
Bilge.
Bilge, halika na.
Magdahan-dahan muna tayo? Tingin mo?
Bilge, ang mga hinihintay madiskubre,
para sa digging site 'yon.
Ano?
Hindi rito.
Pero...
Sige.
Dahan-dahan muna.
'Yong tunog.
'Yong tunog...
Car alarm ba 'yon?
- Kotse ko 'yon. - Car alarm, tama.
- Sorry. - Ayos lang.
Bilge, ano'ng ginagawa mo?
Sabi ko, wag kang mag-alala.
Wala na siya. Nando'n ang computer.
- Patingin nito. - 'Yong computer.
- Computer na lang ba? - Oo.
- May password. - 171717.
Plate number 'yan ng Çanakkale. Isinusulat niya kahit saan.
Gumana.
Gusto kong magreklamo. May sumira ng kotse ko.
- Wala rito. - Tingnan mo 'yan.
- Wala rin. - Paano?
Ang numero.
Anong numero?
Ang numero ng magnanakaw.
- 'Yong numerong nasa pulis. - Okay.
Nasa contact list din ni Eren.
CT.
- Ikaw ba 'to? - Hindi.
Patayin mo na. Dali.
Uy, tumawag ang client ko.
Naaresto siya sa paninira ng kotse. Pupuntahan ko lang.
Talaga?
Pero ang saya ng gabing 'to.
Salamat. Puwede tayong mag-usap bukas.
May aasikasuhin ako bukas.
Pero mag-usap tayo mamaya.
Sige, salamat.
Good night.
Nayayamot ang tanga.
Tingnan mo ulit ang mukha.
Tanga.
İpek, hanapin mo ang sinumang may criminal record
at nakatira malapit sa site na may initials na CT,
maliban kay Can Tarun.
Bakit parang inis ka?
Kita mo na? May nagawa na tayo.
Siya ang magsasabi sa atin ng lokasyon ng vase.
Bukas, magdiriwang kayo ng Bagong Taon ni Eren.
- Bukas! - Oo.
Sabi ko, "Magkita tayo bukas."
May party siya bukas kasama ng mga sponsor.
Akala ko, nagduda siya kaya niya ako tinanggihan.
Can.
Ganito na tayo kalapit. Ano ba ang problema?
Ano sa tingin mo? Comatose ako.
Inaakusahang magnanakaw.
'Yong akala ko, kaibigan ko, tinatraydor pala ako.
Kailangan kong panoorin ang lalaking 'yon na landiin ang mahal ko.
Wag kang umastang 'di mo alam. Halata naman, kahit sa kondisyon ko.
Kumain tayo sa labas? Ni hindi ko 'yon magawa.
Bakit hindi?
Bakit? Paano ko gagawin?
Dalhin ka sa langit?
Kaya ko ngang gawin 'yon.
Wow!
Di ka pa nagka-boyfriend?
Di sa ganoon. Nagkaroon na.
Kaso lang...
Di pa ako nakaranas ng matinding emosyon. Hindi pa talaga.
Di pa ako na-in love at wala pang na-in love sa akin.
Ngayon ko lang na-realize na 'di pa ako na-in love.
Na-realize mo ngayon? Paano?
In love ka sa akin?
In love sa 'yo o dahil wala ka?
Kung matindi ang epekto ng pagkawala ko,
paano pa kaya kung nandito ako?
Tingin mo?
Uminom tayo para maparito ka sa New Year's Eve.
Bukas 'ka mo.
Humiling ka ba?
Hindi.
Dahil adults na tayo, baka hindi na 'yon magkatotoo.
Sinasabi ko lang para 'di ka madismaya.
Paano natin malalaman?
Ano'ng gagawin bukas?
Mukhang magdiriwang tayo ng bagong taon.
Kung tatanungin mo ako, iba ang gusto kong gawin.
Tulad ng?
Tulad ng...
Wala na akong dapat sabihin. Mahahalata na.
Ang sinasabi mo, "Magsaya ka kasi wala ako."
Di ko alam.
- Puwedeng magtanong? - Sige lang.
Ano'ng pakiramdam?
'Yang nararanasan mo,
buhay ka pero 'di ka buhay?
Di ko talaga alam ang nararamdaman ko.
Pero...
Parang nagbago na ang nararamdaman ko. 'Yon ang alam ko.
Para bang...
kung makakauwi lang ako, kung makakarating ako sa bahay,
maiintindihan ko kung ano 'tong mga nararamdaman ko.
Natatakot ka?
Kasi ako, lagi akong takot.
Naririnig mo ba ang naririnig ko?
Subukan mong pakinggan ako, ha?
Pumikit ka.
Makinig ka.
Naririnig mo, 'di ba?
Gusto kitang hawakan.
Gusto kitang maramdaman...
kahit isang beses.
Di kita maramdaman.
Sana ganito tayo habambuhay.
Habambuhay.
Can.
Akala ko, katabi pa rin kita.
Can!
Can, nandiyan ka?
Can!
Can! Magsalita ka!
Can! Can, kausapin mo ako. Nasaan ka?
Can.
Can! Nasaan ka?
Can!
POLYCLINIC 3
- 150. Sige pa. - Hindi. Can.
- Di gumana. 200. - Anak.
Sige pa.
- Isa pa. - Anak! Please!
- Humanda kayo. Isa pa. - Please, anak!
- Ayos na siya. May pulso na. - Salamat sa Diyos.
- Ayos na. - Salamat sa Diyos.
Can.
Anak ko.
Parating na si Eren. Halika na.
Ayun siya. Magtago ka.
Ano'ng nangyari?
Natatakot ka ba?
Akala ko, may nangyari sa 'yo.
Medyo natakot din ako ngayon, sa totoo lang. Kakaiba.
Nakita ko si Eren noong paalis ako.
Palihim siyang may kausap sa phone.
Parang may ipupuslit sila ngayong gabi.
Inimbitahan niya 'yong tao sa parehong sushi restaurant.
Umalis na tayo.
Oo. Pero maghintay pa tayo.
- Baka titingnan niya ako. - Okay.
Si Mr. Nedim. Ang boss ko.
Bilge, nasaan ka?
Nandito na kaming lahat.
Hinihintay ka namin. Parating na si Ms. Oya.
Mr. Nedim, 'di ako makakarating.
Di ka makakapasok?
Bilge, kung 'di mo kaya 'tong kaso, ibibigay ko 'to kay Sinem.
Sige, ganoon lang.
Ganito na lang, Mr. Nedim.
Ibigay mo lahat ng kaso kay Sinem.
Ano'ng sinasabi mo? Di na kita kilala, Bilge.
Nasaan na ang pananabik mo sa trabaho?
May kaso akong tinatrabaho na mas nakakasabik.
Happy new year, Mr. Nedim. Masayang taon para sa 'yo.
Congratulations, Ms. Sinem.
Anong kaso? Di pa nga nagigising si Can.
- Alam ko, pero wala nang magagawa. - Paanong nangyari 'yon?
- Bilang abogado niya— - Mr. Haluk, may pruweba laban sa kaniya.
Pero, may nakita silang mga text sa pagitan ni Can at ng magnanakaw.
Lumabas ka na, Eren.
Labas na!
Okay.
Walang problema.
Happy New Year.
Heto.
- Welcome. - Salamat.
Ano'ng nangyayari?
Tinitingnan nila ang mga suspek sa excavation site.
Kung 'di dahil sa aksidente, 'di sana magtatagal nang ganito.
- Sandali. Kilala ko siya. - Paano?
Diretsahin mo na, Eren. Nasaan ang amphora?
- Ligtas ba? - Wag kang mag-alala.
Siya ang CEO ng kompanyang nagso-sponsor sa inyo.
Siya ang CEO?
Kailan mo ipapadala sa abroad?
Wag kang magpapahalata.
- Nagtutulungan sila. - Bigyan mo ako ng 24 oras.
Di ako magpapahalata.
Gagamitin ko ang mga bisita bilang panggambala.
Ninakaw talaga nila.
Pag nagkaalaman, hindi 'to puwedeng malaman ng kompanya.
Sabay tayong babagsak.
Wag kang mag-alala. Kontrolado ko lahat.
Pag nagkabukingan, sisisihin ang nagnakaw.
At pag hindi pa rin, isisisi niya kay Can.
Kaya tinatago ko siya ro'n.
Tingin ng tanga, tinatrato siyang hari bilang pabuya.
Wow.
Ayos, Mr. Eren.
Pero 'di ako mamamatay.
'di ako mawawala hangga't 'di kayo napaparusahan.
Alam ko na!
- Ano? - 'Yong New Year's party.
'Yong New Year's party? Di mo narinig si Eren?
Sabi, "sa loob ng 24 oras" "ang mga bisita", Di papahalata".
Gagawin niya sa party.
Lintik na 'yan.
Punta muna tayo sa bahay ko. Nando'n ang imbitasyon.
Pupunta tayo sa New Year's party.
Pasok ka.
- Ang ganda ng bahay mo. - Salamat.
Nando'n yata.
Heto, tingnan mo sa drawer.
Okay. Ito?
Alin ba rito?
Sa ilalim niyan. Ayan.
Oo.
ANG ALAMAT NI ODYSSEUS
Akin 'to, a.
Can.
Akin 'to.
Oo.
Halika na.
- Sandali. - 'Yong imbitasyon.
Okay.
Pasok na, boy.
Sino ka?
Bakit ka nandito?
Ako si Bilge.
Nakita kita sa ospital kanina.
Ako po si Bilge. Kaibigan ni Can.
- Bilge, sabihin mo. - Can, wag ganyan.
- "Nakakausap at nakikita ko si Can." - Di siya matutuwa.
- Tatawag ako ng pulis. - Sandali. Wag po.
- Bilge, sabihin mo. - Ano?
Sabihin mong wala akong sala.
- Kailangan niyang marinig. - Can.
- Please. - Can.
Sabihin mo.
Alam kong parang 'di 'to kapani-paniwala,
nakakausap ko si Can.
- Ano'ng sinasabi mo? - Alam kong malabo,
pero nakakausap ko talaga siya. Nandito siya.
Nagsisinungaling ka.
Di ako nagsisinungaling. Nandito siya.
Bilge.
Panoorin niya kamo si Teo. Magro-roll over pag sinabi ko.
- Sa akin lang sumusunod. - Si Teo.
- Sabihin mo. - Tingnan niyo po.
Nagro-roll over lang siya pag sinabi ni Can.
- Teo! Tingin ka rito. - Para sa kaniya niya lang ginagawa.
- Teo! Roll over. - Talaga...
- Please. - Tama na.
Labas o tatawag ako ng pulis.
Labas!
Pasensiya na po.
Pasensiya na, Ma.
Ano 'yon?
Eren, walang kinalaman si Can sa vase.
Mrs. Leyla, naiintindihan ko. Mahirap tanggapin 'to ngayon, pero—
May babae kanina rito.
Naghahalungkat sa drawer. Si Bilge raw siya.
Baka siya ang totoong salarin.
Bilge?
- Ano'ng itsura? - Maganda at brunette.
Di ko alam.
Nakita ko rin siya sa ospital kanina. Tapos, biglang nawala.
Naiintindihan ko. Sige.
Ano 'to?
SECURITY ROOM
Kailangan ko ang footage sa hallway papuntang room 24.
Ngayon na.
Ngayong umaga, mga 10:00 a.m.
Pause mo riyan.
Ulit.
Pause.
Play.
Pause.
I-zoom in mo.
Mrs. Leyla, pasensiya na ulit sa abala.
Mag-isa lang ba 'yong babaeng sinabi mo o may kasama siya?
Mag-isa.
At may hawak siyang burgundy. Mukhang imbitasyon 'yon.
Kung 'di dinala ni Can ang vase, walang mangyayari sa kaniya, Eren.
Mrs. Leyla, gusto ni Can na siya ang magdala no'n.
Pinili niya 'yon. Wag mo nang pahirapan ang sarili mo.
Ibababa ko na 'to.
Lintik.
Pa, pakiuwi si Teo. Patulugin sa kama niya.
Pakidala ang amphora sa Istanbul.
Ayaw ni Can dalhin ang vase.
- Ang ganda mo. - Salamat.
Di ko talaga nami-miss ang ganito.
- Salamat. - Tingnan mo 'yong babaeng 'yon.
Mga datihan naming sponsor.
Can.
Nakita ko siya.
Halika.
Kausapin natin. Magiginhawahan ka.
Ang gaganda, 'di ba?
- Espesyal lahat. - Oo.
Napakaganda ng lugar na 'di ko maipaliwanag.
Parang buhay.
Mabuti at okay ka na.
Salamat. Magkakilala ba tayo?
Kaibigan ako ni Can.
Nakita kita noong binisita ko siya sa ospital.
Sana ayos lang ang lahat.
Sa akin, oo.
Pero kay Can, 'di ko alam.
Sana hindi nangyari 'to.
Di natin mababago ang nakaraan. Ikaw ang higit na nakakaalam.
Tama. Pero, gusto ko pa rin siyang makausap.
Malay mo, naririnig niya ang gusto mong sabihin.
Baka binibigyan tayo ng universe ng pagkakataon. Malay natin.
Tingin ko, hindi.
Kung sinabi nila two weeks ago na maaaksidente ako, mako-coma,
at magdiriwang ng Bagong Taon sa palasyong 'to,
'di ako maniniwala.
Kaya masaya ako sa bagong taon at dahil buhay ako.
- Happy New Year. - Happy New Year.
Happy New Year din sa 'yo.
Ang mantsa. Ang logo. Ang damit.
Dapat alam ko.
Dapat alam ko! Bulag ka ba, Bilge?
- Saan ka pupunta? - Sandali.
İpek...
Opo, Ms. Bilge?
İpek.
Naalala mo ang file na nabanggit mo noong nire-research natin ang site?
'Yong lalaking nang-iwan sa asawa.
Pakihanap ang pangalan. Urgent lang.
Tinitingnan ko na, Ms. Bilge. Sandali lang.
- Okay, naghihintay ako. - Ano?
Ms. Bilge,
ang pangalan, Celal Topkur.
Paano'ng 'di ko napansin 'to?
Tawagan mo ang babae at sabihing nahanap ang asawa.
Puwede niyang bisitahin sa kulungan. Alam niya na kung nasaan.
Salamat.
Ano'ng tinitingnan mo?
Dapat mahanap si Eren. Aalis sila dala ang amphora.
Hanapin natin ang lalaki bago dumating si Eren.
Business card lang ang iniwan.
BILGE TANIL ABOGADO
MERCANLI LAW FIRM
Hello? Opisina 'to ni Ms. Bilge.
Kailangan ko agad siyang makausap.
Kilala ko ang nagnakaw ng amphora. Dapat pigilan siya.
Makinig ka. Tanggalin mo lahat sa silid.
Wala kayong iiwan diyan. Kahit ano.
Maliwanag, sir.
Saan tayo pupunta?
Wala rito.
Hindi rin ito.
Ito na!
Tingnan mo. Ito 'yong litratong pinadala ni İpek.
Parehong kisame.
Hindi babae ang dahilan ng pagtira dito.
Champagne, parfaits... Ayos.
Nandito'ng mga gamit niya.
Ang damit na may mantsa.
Happy New Year,
Bilge.
Bilge, kumilos ka.
- Kalma lang. - Paano ako kakalma?
Ayos lang 'to. Tuloy lang kayo. I-enjoy niyo ang pagkain.
Tabi.
Ayos ka lang?
Ingat. Hinga.
Huminga ka.
Bilge!
Naririnig mo ako?
Tulong!
Tulungan niyo ako!
Bilge!
Tulong!
Ano'ng nangyari?
Nahulog siguro siya.
- Hingi ka ng tulong, bilis! - Okay.
Naririnig mo ako?
Ano'ng nangyari?
- Nahulog siguro. - Hihingi ako ng tulong.
Papunta na ako.
- Ayos ka lang? - Buhay pa ba?
Tawag ng ambulansiya.
Hello, kailangan na ng ambulansiya.
Heto. Ms. Bilge.
Ms. Bilge, ayos ka lang? Ms. Bilge.
- Ingat. - Ayos lang siya?
- Ayos lang siya? Bakit? Ms. Bilge? - Dahan-dahan.
- Ipaling siya. - Sige.
- Dahan-dahan.
Bilis!
Bilis. Kilos nang mabilis.
Ingat.
Ingat sa hagdan.
- Mr. Eren. - Bakit?
PULIS
Kung kailangan mo ng abogado sa pagpupuslit ng mga artifact,
ito ang card.
Pero baka maikli ang paglilitis dahil may ilang saksi.
Inaalam niyo ang nakaraan at inaalam namin ang totoo.
'Yon ang trabaho namin.
Sandali, officer. May 'di pagkakaunawaan.
'Di ako ang nagnakaw ng amphora. May ibang gumawa no'n.
'Di ko kasalanan ang aksidente. Sila ang nambangga.
Sa istasyon ka magpaliwanag. Halika.
Bilge, nandito ako.
Wag kang aalis.
GÜNDOĞDU HOSPITAL
- Nakatodo na ba ang inotropes? - Opo.
I-double pump na.
- Di nagko-contract ang puso. - Maglagay ng ECMO. Transplant na.
Okay.
Sa 'yo na ang puso ko.
Kumapit ka, Bilge.
OPERATING ROOM
Naalala mo si Bilge? Kaibigan ni Can.
Pinapadalhan ni Can ng postcards tuwing Bagong Taon.
Sinasabi niya, "Hanapin si Bilge."
"Magaling na kaya ang puso niya?"
Nag-request kami ng heart transplant pero nasa waiting list siya.
Delikadong mamatay siya bago makahanap ng ka-match.
Bilge. Ang anak ko.
Sana naririnig mo ako, Ma.
Ma.
Dumating na tayo rito.
Si Bilge 'yon.
Match ang puso ko, alam ko 'yon.
Sige na. Hayaan niyo na akong mamatay.
Hayaan akong mamatay.
Ibigay mo ang puso ko. Please.
Sige na.
Kunin mo ang puso ko.
Sige na, Ma.
Alalahanin mo.
Si Teo... Nasaan si Teo?
Nagkatotoo ang hiling niya.
Teo.
Teo. Dito, boy.
Teo, halika, boy. Ikaw lang ang pag-asa ko.
Ipakita mo sa papa ko.
Roll over.
Sige na.
Sige na, boy. Roll over. Ipakita mo kay Papa. Sige na.
Ayos lang, Can.
Hindi.
- Hindi. - Wag kang mag-alala. Di pa ako patay.
Bilge, wala na tayong oras. Alam ko kung ba't tayo nandito.
- Ang puso ko... - Hindi.
- Oo. - Hindi.
Match sa 'yo
ang puso ko, Bilge.
Can.
Noong bata ka, takot kang mamatay.
- Naaalala mo? - Oo.
Sabi ko, mag-bagong taon tayong magkasama.
Ikaw ang magdiriwang ng bagong taon, hindi ako.
Hindi.
- Aalis na ako. - Hindi puwede.
Marami ka pang kayamanang mahahanap.
Nahanap ko na ang akin.
Wala na akong hahanaping mas mahalaga.
Pag gusto mo akong kausapin, nandito lang ako, okay?
Can!
Can, nasaan ka?
Gusto mo bang iligtas si Bilge?
Can, wag.
Please, wag mong gagawin.
Gusto mo ba siyang iligtas?
Leyla, kumalma ka.
Kung oo ang sagot...
Alam na ni Teo ang gagawin.
Please, wag.
Teo!
Boy.
Roll over.
Leyla!
May isa pa akong hiling, pero hindi ko sasabihin.
Maniwala ka lang sa mga fairy tale, ha?
Mahal na mahal kita.
- Mahal na mahal kita. - Mahal na mahal kita.
Late ka na.
O baka ikaw. Malay natin.
Baka ngayon, ako ang humihiling.
NATAGPUAN NG ARKEOLOGONG SI D. CAN TARUN
Nagsalin ng Subtitle: R Seb
Mapanlikhang Superbisor Direk Brian Ligsay